
Aiil ^uU 


JASHAN-e-EID-e-MILAD-un-NABI 8 ka Quraan se Saboot 


1 ) Jashan-e-Nuzool-e-QURAAN se Isteydilaal : 

(jjji jjj All (JA l^i 


"Beshak Tumhare pas Allah ki tarafse Ek Noor ( yani Hazrat Muhammad 

J/i) Agaya hyAurEk Roshan kitaab (yani Quran)." - Surah Maida 5:15 

Quran Jaisi Nemat par shukr bajaa lana Ahem tareen Takhaazo mein se 
Hai, Lekin Ye us waqt tak Mumkin Nahi, Aur Na Wo Allah ki bargah mein 
Sharf-e-Qubooliyat Hasil kar sakta Hai, Jab tak ke Huzoor S ki wiladat par 
Allah ka shukr Ada Na kiya Jaye, Jin ke Wasileh [zariye] se Allah ne 
Insaaniyat ko Quran Ata kiya. 

Isliye Jab Hum Nuzool-e-Quran (Yani Shab-e-Qadr] ki Raat Jashan-e- 
Nuzool-e-Quran ke taur par badey Ehtemam Se manatey Hai Aur Isme Quran 
ke fazail bayan kartey hai, to Jis Hasti ki ba-daulat Humey Quran mila unki 
wiladat ki Raat, ba-darjey Aulaa ziyada Ehteymam ke sath mana’ee Jayegi. 

2) Shab-e-MILAD-un-NABI SAur Shab-e-Qadr ki Ahmiyat 
MUHADISEEN ki Nazar Me : 

Huzoor 8 ke Uswa-e-Husna, Khulq-e-Azeem Aur Ausaaf-e-Jamilah ka Zikr 
karne wali kitaab Quran ke Nuzool ke Sabab Mah-e-Ramzan ki Ek Raat ko 
1000 Mahino se bhi Afzal karar diya gaya, to Jis Raat ko Saahib-e-Quran 
Lazawaal Sa'adato Aur Rahmato ke sath Is duniya me Tashreef Laye, tho Is 
Raat ki fazilat Allah ki bargaah mein kya hogi? 

Lailat-ul-Qadr ki fazilat isliye hai ke wo Nuzool-e-Quraan Aur Nuzool-e- 
Malaaika ki Raat hai Jab ke Quran, Huzoor 8 par nazil hua, Huzoor 8 Na 
hotey to Na Lailatul Qadr hoti , Na Quran Nazil hota, Aur Na Ye kayenaat 
Taqleeq ki jati. Bas Agar kaha Jaye ke Shab-e-Milaad, Shab-e-Qadr se bhi 
Afzal hai tho is mein koi mubaalgha Na hoga. 


Allah ne shab-e-Qadr ko 1000 mahino se Afzal Qarar dey kar Is ki Hadd 





muqarrar farmaadi, Jab ke shab-e-Milad ki fazilat ki koi had Nahi. Ye zahen 
Nasheen rahey ke Agar shab-e- milad ki fazilat ziyada hai, Lekin shab-e-Qadr 
mein kasrat se Ibaadat bajaalana chahiye ki iske Ajr-o-sawab ki Naweed hai. 

Bahot se Aimah-o-Muhaddiseen ne shab-e-Milad ko shab-e-Qadr se Afzal 
Qarar diya hai. Imam Qustulaani, Shaikh Abdul Haq Muhaddis Delhvi, Imam 
zarqani ne badey sarahatan ke sath bayan kiya ke Shab-e-Milaad-un-Nabi, 
shab-e-Qadr se Afzal hai. Imam Tahawi Aur Imam Nabhani Naql kartey hai: 
Raato me sabse Afzal shab-e-Milad-un-Nabi ^ hai fir shab-e-Qadr hai 

- Mawahib Al-Laduniya 1:145 - Masabat min sunnah : pg-59,60 

- Raddul MohtarAla Durre-Muqtaar 2:511 - Hashiya Ala Tohfatul motaaj 2:405 

3) Jashan-e-Nuzool-e-Dastar-khuwaan se Isteydilaal: 

Pahli Ummato ko bhi Allah ne Apni Nemat se Nawaza Jis par wo Allah ka 
Shukr bajaa latey Aur Husool-e-Nemat ka din ba-taur-e-Eid manatey they. 
Hzt.Esaa Alaisalaam ki Qaum ko Hzt.Esaa Alaisalaam ki maujizey ke taur par 
Asman se Khaano se bhara dastar-quwaan Nazil farmaya gaya, Jis ke milne 
par ka din Jashan-e-Eid ke taur par manaya jata tha. 

kili AjI j U jilj UljY Ui (jj£j fUiLil) (ji SjjLa 1 jjlfr djJ! UjJ 


"Ay Allah! Ay hamare Rab! Hum par Asmaan se Dastar-Khuwaan (Nemat) 
Nazil farmadey ke (is ke utar ne ka din) Hamarey liye Eid hojaye , Hamarey 
Agio ke liye (bhi) aur Hamarey pichlo ke liye (bhi) Aur (wo Dastar-Khuwaan) 
teri tarafse nishani ho" - Surah Maidah 5:114 

Is Dua me HztEsaa Alaisalaam Dastar-khuwaan nazil hone ke din ko EID ka 
din kah rahe hai tho jis din dastar-Khuwaan Nazil ho, wo din EID ka din Ho 
sakta hai tho Jis din Imam-ul-Ambiya ki Aamad hue, wo din EID ka Din Kyu 
Nahi Ho sakta? 

Lihaza Jab Sabiqa ummatey mamuli se Nemat par shukr bajaa latey, Eid 
manatey tho Ummat-e-Muslima par Lazim Ata hai ke wo Apne Aqaa 4il 
fi- j ki Aamad ki khushi ba-taur-e-EID mana kar Shukr bajaa laye. 



4) Allah ka fazl aur uski Rahmat par khushiyan Mananey ka 
Hukm-e-khuda : 


\m jjji ja ? miI J4aij Ja 

"Farmaa dijiye: (ye sab kuch) Allah ke fazl Aur uski Rahmat k baa'es hai (Jo 
baysat-e-Muhammadi S ke zariye Turn par huwa hai) Bas Musalmano ko 
chahiye ke Is par khushiyan manaaye , ye (khushi manana ) us se kahin behtar 
hai jisey wo jama karte hai" -Surah younus 10:58 

Is Ayat me Allah ka Khitaab Apne Habib S se hai ke puri ummat ko bata 
dijiye ke un par Allah ki jo Rahmat Nazil hue hai us par khushi ka Izhaar kare. 
Allah ka Fazl aur Rahmat se murad Huzoor S ki zaat hai. 

AIMAH-E-TAFSEER K NAZDEEK FAZAL-O-RAHMAT KA MAFHOOM: 


1. Allama Aloosi bayan karte Hai: Abu shaykh ne Ibn-e-Abbas se Riwayatkiya 
hai ke Fazl se muraad Ilm hai Aur Rahmat se Muraad Muhammad 44 

^ j hai. Qateeb aur Ibne Asakeer ne Ibn-e-Abbas se Naql kiya hai ke Fazl se 
muraad Huzoor 8S hai". - Aloosi, Ruhool Maani, 11:141 

2. Allama Ibn Jauzi, Hzt. Abdullah bin Abbas ka Qaul Naql karte hai: Dhahaak 
ne Hzt. Abdullah bin Abbas se Riwayat kiya hai ke Beshak "Fazl " se muraad 
Ilm (yani Quraan] hai, Aur Rahmat se muraad Muhammad Si hai." 

- Ibne Jauzi, zaad Al-maseer fi Ilm-e-Tafseer 4:40 

Huzoor it Allah ka Fazl Aur Rahmat Hai QURAAN ka Elaan: 

(ja a lUdl V) tiLiiujji Uj 


1. Aur (Ay Rasool-e-Mohtasham)! Humne Aap ko nahi bheja, magar tamam 
jahano ke liye Rahmat bana kar" - Ambiya 21: 107 

(ji \ Si ’~, r ' Alt JAaS ^ jli 

2. Bas Agar turn par Allah ka fazl aur us ki Rahmat Na hoti to turn yaqeenan 
tabah hojatey" -Baqra 2:64 

VjIS Vi (jUaj24) ^jxjjV AIaLjj -S-'c. Mil Vjij 




3. "Aur (Ay musalmano!) Agar turn par Allah kafazlAur uski Rahmat na hoti to 
yaqeenan chand ek ke siwa (sab) shaitan ki pairwi karne lagte" -Nisa 4:83 

In Ayaat se waazeh hota hai ki Huzoor Allah ka Fazl aur Rahmat hai. 

5) Jashan-e-Milad-un-Nabi Shukran-e-Nemat-e-Uzma hai: 

Allah ne hum par bahot si N ematey Ata ki Aur bey-hisaab N emato ka zikr 
kiya lekin Ek Nemat-e-Uzma Aisi hai ke Jiska Na sirf zikr kiya balke tamam 
Nemato me se Faqat Iska Takeed ke saath Ehsaan jat'laaya : 

(ji jj dxj 4 (jjiajjll { J& Mil (ji isi 


"Beshak Allah ne momino par bada Ehsaan farmaya ke un me, unhi me se 
(Azmat wala ) Rasool bheja". - Ale lmran-3: 164 

Huzoor ® ki Amad momineen par bahot bada Ehsaan hai Aur Is Nemat-e- 
Uzma ke milne par momineen hi shukr baja latey hai. 

6) Nemato ka Shukr Bajalana Kyu Zaruri Hai : 

d! tjjg -Surah ibraheem 7: 14 


"Agar Turn shukr Ada karogey tho my turn par (Nemato me) Zaroor Izafey 
karunga Aur Agar Turn Na-shukri karogey tho mera Azaab yaqeenan saqt hai" 

Inamat-e-Ilahi ko maqbooliyat ke liye Huzoor® ki wiladat ki surat mein 
muyasar Aaney wali Nemat-e-Uzma par shukr bajaa lana zaruri hai. 

7) Shukran-e-Nemat ke Maroof Tareeqey: 

Is baab ke Akhir mein hum Nemato par shukr baja lane ki mukhtalif Suratey 
bayan kartey hai Jin ki sanad Quran ne hi faraaham ki hai. Nemat -e- Milad-e- 
Mustafa ® ka Shukrana Ada karte waqt yahi tareeqa Ikhtiyaar kiya jata hai: 

(1) Zikr-e-Nemat: 

edaJi ^1 Jjjixl Ijjiil (jd U - Surah Baqra 2:47 


'Ay Aulaad-e- yaqoob! mere wo In'aam yaad karo jo maine turn par kiye 



(2) Tahdees-e-Nemat (yani Nemat ka khoob izhaar karna ): 

uSjj <Lulaj Lai j 

"AurApne Rab ki nemato ka (khoob) tazkeera karo"- Ad-dhuha 1 1:93 

(3) Jashan-e-Eid: 

Lila AjIj U ijit J LiljV IJjC Ui (jjSj fL 'a l a ll (ji sJjLa 1 jjlfr Jjjj Luj - Surah Maidah 5:114 

"Ay Allah! Ay hamare Rab! Hum par Asmaan se Dastar khuwaan (Nemat) Nazil 
farmadey ke (is ke utar ne ka din) Hamarey liye Eid hojaye , Hamarey Agio ke 
liye (bhi) aur Hamarey pichlo ke liye (bhi) aur (wo) teri tarafse nishani ho" 

(4) khushi manana: 

ijji aLj Uu jiL jA Aill J4aij Ja 

"Farmaa dijiye: (ye sab kuch) Allah kefazl Aur uski Rahmat k baa'es hai (Jo 
baysat-e-Muhammadi A ke zariye Turn par huwa hai) Bas Musalmano ko 
chahiye ke Is par khushiyan manaaye , ye (khushi manana ) us se kahin behtar 
hai jisey wo jama karte hai" - Surah younus 10:58 

Guzishta saf haat mein di gai tafseelaat se ye Amr bakhoobi waazeh ho jata 
hai ke Jashan-e-EID-e- Milad -un- Nabi S manana Quran se sabit hai. 

Is par kisi Qism ka iteraaz paida karna qurani taleemat se Adam Agaahi ki 
wajeh se hy. Zarurat Is Amr ki hai ke Aaqa ke milad par khushi mananey ke 
jaiz Aur mustahsan Amr ko baa'es -e-Naz'A banane ke bajaye Is khushi me dil 
se shareek ho kar uloohi niyamato aur Nabawi fuyoozaat se sairaab ho jaye. 

JASHAN-e-EID-e-MILAD-un-NABI « ka AHADEES se Saboot 


1 ) AHADEES-e-Yaum-e-Ashura Se Jashan-e-Milad par Saboot: 

(i). Yaum -e- Moosa mananey se Isteydlaal: 

Yaum -e-Ashura wo hai jis din Allah ne Hazrat Musa A.S ko fateh Ata ki aur 
Firoun ko uske Lashkar samet bahr-e-khulzum (Red sea] mein ghark 
kardiya. Yu bani Israil ko Firoun ke jabr wa Zulm se Nijaat mili. chunachey ye 




din Hzt Musa A.S ki Fateh ka din bhi tha aur Qaum-e- bani Israil ki Azadi ka 
din bhi. Hzt Musa ne Allah ka shukr baja latey hue us din ka Roza rakha. 

Hadees Hzt Abdullah bin Abas bayan karte hai : "Huzoor Nabi-e-Akram 
S jab madina tashreef laye tho Aap S ne dekha ke Yahoodi Yaumey 
Ashoora (10 Moharram) ka Roza rakhte hai, Aap ne iska sabab daryaaft 
farmaya tho unhone jawab diyarYe din (hamare bye) mutabarrak hai. ye wo 
mubarak din hai jis din Allah ne bani Israil ko un ke dushman (Firoun) se 
nijaat dilai (ye hamare yaum-e- Azadi aur yaum-e- Nijaat hai).Bas Hzt Musa 
ne us din Roza rakha. Aap A ne farmaya: Turn se zyada Musa ka Haqdaar 
mai hun. chunachey Aapne S us din Roza rakhne ka Hukm farmaya” - Sahih 
Bukhari, 2/704, tt 1900 

Yaha Qabil-e- Ghaur Nukhta ye hai ke Agar Yahood apne paigambar ki fateh 
aur apni Azaadi -o-Nijaat ka din tazeem samaj kar mananey ka Haq rakhte 
hai tho Musalman apne Nabi ka yaum-e-Milad , Tazeem samaj kar mananey 
ka zyada Haq rakhte hai. kyu k Huzoor S Allah ka fazl aur Rahmat ban kar 
puri insaniyat ko Azaadi Ata karne aur har Zulm-o- Na insafi se nijaat 
dilaaney ke liye tashreef laye hai. 

(ii) Huzoor Ska khud Nisbat -e- Musa ke sabab se din Manana: 

Ashoorah wali Hadees se Huzoor S ka Milad mananey ki ek aur daleel bhi 
Akhaz hoti hai ke Huzoor S ne khud Hzt Musa ki nisbat se is din ko manaya 
aur Roza rakha . Is se kisi Azeem din ko mananey ka jawaaz khud sunnat-e- 
Mustafa se mil raha hai. Aur Ahle Iman ke liye Milad-e-Mustafa S ke din se 
badh kar kaunsa din Azeem ho sakta hai! Lihaza Milad manana bhi Itteba-e- 
sunnat -e- Mustafa S ke ziman me Ata hai. 

(Hi) Yahood Yaum-e-Ashura k Eid kr Taur par manatey they: 

Yahood Yaum-e-Ashura ka Roza rakhtey they tho iska ye hargiz matlab nahi 
ke Yaum-e- shukrana ko sirf Roza rakhne ke Amal tak mahdood karliya jaye 
aur is din ko koi aur tareekhey se na manaya jaye. Ahadees -e- Mazkoorah 
mein is Amr ki taraf koi ishara nahi. Haqiqat ye hai ke yahood is khushi ke 
mauqey par Roza ek Ezafi neak Amal ke taur par rakhtey aur Ashura ka din 
ba-taur-e-Eid manatey. 



Huzoor S Hijrat ke bad Madina tashreef laye tho dekha ke yahood us din sirf 
Roza na rakhte balke Eid bhi manatey they. Jaise Hadees me hai : Hzt Abu 
Musa Ash’aari farmatey hai: "Yaum-e- Ashura ko yahood yaum-e-Eid 
shumaar karte they." -Sahih Bukhari 2/704,# 1901 

Hafiz Ibne Hajr ne mazkurah Hadees se Eid-e-Milad-un-Nabi 3 par istedilaal 
karte hue uski sharai haisiyat bayan ki aur is par daleel qayam ki, jisko Imam 
suyooti naql karte hai: 

Shaykhul Islam Hafiz Ibn-e-Hajr se Milad un Nabi 3 ke Amal ke hawaley se 
puchgaya tho Aap ne jawaab mein farmaya : "Mere nazdeek yaum-e-Milad-un- 
Nabi mananey ki Aasi daleel wo riwayat hai jisey "saheehain"(bhukhari aur 
muslim) ne riwayat kiya hai. " (Ashoorah wali Hadees) 

"Us Hadees se sabit huwa ke Allah ki tarafse kisi Ehsaan-o- In 'aam ke Ata hone 
ya musibat ke tal jane par kisi mu'aiyan din mein Allah ka shukr bajaa lana aur 
har saal us din ki yaad taza karna munasib tar hai. Aur Huzoor & ki wiladat se 
badh kar Allah ki niyamato me se kaunsi niyamat hai ? is liye us din zarur 
shukrana bajaa lana chahiye 

Hafiz Ibne-e- Hajr ne Milad-un-Nabi 3 mananey ki bunyaad Is Hadees ko 
banaye. Ab Agar koi Eid -e- Milad-un-Nabi 3 ke bare mein Aiteraaz kare aur 
kahey ke Roza ke bagair Eid Milad-un-Nabi 3 ka jashan manana jaiz nahi, tho 
ye durust nahi aur nahi Aisa Iteydilaal Ahadees ki raushni mein mumkin hai. 

2 ) Ghilaaf-e- KABA ka din EID ke Taur par Mananey se Saboot: 

(i) Hadees Hzt Ayesha farmati hai: "Zamana-e-Jahiliyat me Quraish 
Ashura ka Roza rakha karte they , aur Rasoolallah ® bhi ye Roza 
rakhte they " -Sahih Bukhari 2/704 ,# 1898 , 3/1393 ,# 3619 

(ii) Hadees Hzt Ayesha Riwayat hai: "Ahle Arab Ramzan ke Rozey farz 
hone se Qabl yaum-e- Ashura ka Roza rakhte they aur (uski wajah ye hai 
ke) us din kaba par ghilaaf chadaya jata tha . Fir jab Allah ne Ramzan ke 
Rozey farz kardiye tho Rasoolallah 3 ne farmaya : Turn mein se jo is din 
Roza rakhna chahey wo roza ralch ley, jo tark karna chahey tark kardey” - 
Sahih Bukhari, 2/578, # 1515 



(iii) Hadees Imam Tabrani Hzt Zaid bin sabit se Qaul naql karte hai: 
"Yaum-e-Ashura se muraad wo din nahi jo Aam taur par liya jata , bailee wo 
din hai jis mein kaba ko ghilaaf chadhaney ki rasam ka Aghaaz hua. Isi 
sabab har saal uski tajdeed hoti hai aur us din ko mananey ka isteymam 
kiya jata hai." - Majmua Az Zawaid 3/187 -Fathul Bari 4/248 , 7/276 

Kaba ko ghilaaf chadhaney ka din har saal Ata tho kaba ki wajeh se Ahle Arab 
Eid manatey halan ke uski baset ko Asra guzra, jin ki wajeh se humey Rabb- 
e-Kaba mila tho unki besat ko arsa guzarne ke baad bhi wiladat ka din Aaye 
tho hum musalman kyu kar na Eid manaye? 

3) Fazilat-e-Juma ka Sabab Yaum-e-Taqleeq-e-Adam Hy: 

[i] Hadees Hzt Aous bin Aous se riwayat hai ke Huzoor A ne farmaya : 
Tumhare dino mein sabse afzal din juma ka hai, us din Hzt Adam ki wiladat 
hue (yani us din Hzt Adam ki khilqat hue aur Aap ko libaas -e- bashariyat 
se sarfaraaz kiya gaya) , Is rooz unki rooh Qabz lei gai, Aur isi rooz soor 
phunka jayega, has us rooz kasrat se mujh par durood shareef bheja karo, 
beshak tumhara durood mujh par pesh kiya jata hai." 

- Ibne maja , 1/349,#1098 

(ii) Hadees Hzt Ibne Abbas riwayat karte hai ke Huzoor Si ne farmaya: 
Beshak yaum-e-juma Eid ka din hai. 

-Sunan Ibne-e-khuzaimah , 3/315 , 318 ,#2161 ,2166 

Huzoor S ne juma ki fazilat ka sabab bayan farmaya: yaum-e- juma Adam ki 
Milaad ka din hai. Juma ka din Hzt Adam ki takhleekh ki wajah se Eid ka din 
kaha gaya aur ehteraam se manaye janey ka Haqdaar ho sakta hai tho yaum- 
e-Milaad-e-Mustafa S (Eido ki Eid ] ke taur par kyu nahi manaya ja sakta? 
yaum-e-takhleeq-e-Adam ka din Eid hai to isi tarah wajah-e-Takhleeq-e- 
kayenaat ka yaum-e-wiladat tamam Eido ki Eid hai. 

Ahlesunnat Wal Jamaat 12 Rabbi-ul-Awwal ko Yaum-e-EID ke Taur par 
manatey hai tho us par Aiteraaz ye hota hai ke 12 Rabbi-ul-Awwal agar 
Huzoor ki wiladat ka Din hai tho wisaal bhi 12 Rabbi-ul-Awwal ko hi hua? 



Sabse pahle ye Jaan lena chahiye ke Islaam soog Mananey ki taleem nahi 
deta, agar wisaal ke din ko soog manana sahih hota tho Yaum-e-juma hargiz 
EID-ul-MOMINEEN Nahi Ho sakta Kyu ke mazkura HADEES se Sabit hota hai 
ke Hz.ADAM ki wiladat bhi juma ke din hue aur Wisaal bhi juma k din hua. 

4) HUZOOR SNe Yaum-e-Milad par ROZA Rakh kar Khushi ka 
Izhaar Farmaya : 

Hadees Hzt Abu Qatada Ansaari se marwi hai : “Huzoor S se peer ke din 
Roza rakhne ke baare mein suwaal kiya gaya tho Aap ® ne farmaya : Isi 
Rooz meri wiladat hue aur isi Rooz meri beysat hue aur isi rooz mere upar 
Quran nazil kiya gaya -Sahih Muslim , 2/819, ft 1162 

Peer ke din ki pahli khususiyat ye hai ki ye Aap ki wiladat ka hai jisko Huzoor 
Si Roza rakh kar Izhaar-e- Tashakkur farmatey. Jo log kahte hai ki islam me 
yaum-e-wiladat ka koi tasawwur nahi, Inhe Ilm-e-Shariyat se sahih agahi 
nahi. Huzoor S ka ye farmana ke "ye meri wiladat ka din hai". Islam me 
yaum-e-wiladat ke tassawwur ki nishan dahi karta hai . Aur Quran Ambiya 
ke Aiyaam-e- Milad bayan karta hai jis se wazeh hota hai ke Allah ke nazdeek 
apne paigambaro ki wiladat ki kya ahmiyat hai , tho fir Habib-e- Khuda 
fin j ke Yaum-e- wiladat ka alam kya hoga. 

5) HUZOOR SNe Apna Milaad Bakrey Zibah kar ke Manaya : 

(i) Hadees : Hzt Anas se riwayat hai: “Huzoor ?8 ne Alaan-e- Nabuwat ke 
baad apna Aqiqah kiya - Sunan Al kubra , 9/ 300, tt 43 

(ii) Hadees : Hzt Abdullah bin Abbas ne farmaya: “Jab Huzur S ki wiladat 
hue tho Hzt Abdul Muttalib ne Aap * ki taraf se ek mendeh ka aqiqah 
kiya.” -Tareekh-e- Damisq Al kabeer 3/32 

(iii) Hadees : Hzt Ibn Abbas ne farmayaf’Beshak Hzt Abdul Muttalib ne 
saatwey Rooz Aap S? (k aqiqah ) ki dawat ki. - Ibne Hibban 1/42 

Imam Jalaal uddin suyooti farmatey hai:- yaum-e-milad manane ke hawale se 
mujh par ek aur daleel zahir hue, jo imam baihaqi ne Hzt Anas se naql kiya hai. 
Isme thoAimah ka Ikhtelaaf hi nahi ke Huzoor ^ka Aqiqah Aap Sk dada Hzt 
Abdul Mutallib ne saatwey din kiya tha. Aur muhaddiseen farmatey hai Aqiqah 2 



baar nahi hota. Lehaza ye waqiya ke Aap S ne besat ke baad apne wiladat ki 
khushi ka izhaar karte hue khud aqiqah kiya, Ye dar-Asal aqiqah nahi tha balke 
Wiladat ki khushi mein shukraney ke taur jaanwaro ki Qurbani dena tha. - Husn- 
ul- Maksad fi Amaal Al Maulood 64/65 

Isi tarah hamare liye mustahab hai ke hum bhi Huzoor S ka yaum-e- wiladat 
par khushi ka izhaar kare aur khaana khilaye aur ibadaat baja laye. 

6) SAHABA ka Amal Mehfil-e-Zikr-e-Milad-e-Mustafa S: 

Hzt.Abu Sa’eed Khudri R.a se Riwayat Hai ke Hzt.Maawiyah R.a Ne farmaya 
Ke RasoolAllah S (Hujrey se) Bahar Nikley, SAHABA ke Haqley par Aap 
Si ne Daryaaft farmaya: Turn kis wajeh se baithey ho? Unhone Arz kiya: 
KHUDA se Dua Karte Hue Baithey hai Aur uska Shukr Ada Karte hai ke 
Usne apna DEEN Humey Bat’laya Aur hum par Ehsaan kiya Aap S ko bhej 
kar! Aap S ne farmaya: Ji haan, Allah ki Qasam Turn is wajeh se baithey ho? 
Unhone kaha : Allah Id Qasam hum isi Liye Baithey hai. Aap S ne farmaya: 
Maine Turn ko Is liye Qasam nahi Di ke turn ko jhuta Samjha Balke isliye ke 
Hzt.Jibrail mere pass Tashreef laye aur mujh se Bayan kiya ke Khuda Turn 
Logo se Farishto par Faqr Karta Hai. -Sunan Nasai 8/249, tt 5426 (Saheeh) 

Is Hadees se Sabit hota hai ki SAHABA Huzur ki Milaad par Shukr Ada karte 
Aur Jo log Huzoor ke Zikr-e-Milad ki Mehfil sajatey Hai Aur Shareek Hote hai, 
Allah Aise Bando par Farishto ki jamat me Faqr Farmata Hai, Aur Huzoor Ka 
Zikr Allah hi ka Zikr Hy Aur Is par Quraan Aur Qutub-e-Hadees Shahid Hai. 

7) Amad-e- Mustafa Spar lzhaar-e-Masrat par Kaafir ke Azaab 
me Taqfeef: 

Is mazmoom me ek mashoor waqiya darj hai jo imam Bukhari ne apni 
saheeh me naql kiya . Is waqiye ko zer-e- bahes lane se pahle ye jaan lena 
zaruri hai ke Quran-o- Hadees ka musalmah usool aur ijma-e- ummat hai ke 
kaafir ki koi neki usey Aakhirat me faida nahi pahuchaiyegi. Us ke umoor-e- 
khair k siley mein usey jannat Nahi di jayegi. - Falbul Bari 9/145 Umdatul Qari 
20/95 


Hadees: “Jab Abu Lahab mar gaya uske Ahle khana mein se kisi ko usey 



khawab me dekhaya gaya. Wo burey hai mein tha . (dekhne wale ne ) us se 
pucha: kaise ho? Abu Lahab ne kaha: my bahot saqat Azaab mein hu , is se 
kabhi chutkaara nahi milta. Haan mujhe (us amal Id jaza ke taur par)us 
(ungli) se Qadr-e-sairaab kardiya jata hai jis se maine (Muhammad A 
j ^aic. ki wiladat ki khushi mein ) su’aibah ko Azaab ldya tha.” -Sahih 
Bukhari , 5/1961 , # 4813 

Isi waqiye ko azeem Muhaddis Ibn Hajr Asqalani ne Imam sah’eel Rh. Ke 
hawale se yu bayan kiya hai: “Hzt Abbas farmate hai: Abu Lahab mar gaya 
tho maine us ko ek saal baad khawab mein bahot bure haal mein dekha aur 
ye kahte hue paya ke tumhari judai ke baad Araam naseeb nahi hua bailee 
sakht azaab me giraftaar hu. Lekin har peer (somwaar) ko mere azaab mein 
taldafeef kardi jata hai”. Hz Abbas khud uski wajah bayan karte hai: Azaab 
mein takhfeef ki wajah ye thi ke peer ke din Huzoor A Id wiladat hue thi 
aur su’aibah ne Abu Lahab ko Huzoor Id wiladat Id khush Qabri sunai thi 
tho usne usi khushi mein su’aibah ko azaad kar diya -fathulbaari 9/145 

Shaykh Abdul haq muhaddis dahelvi farmate hai : "ye riwayat mauqa-e-milad 
par khushi mananey aur maal sadqa karne walo ke liye daleel aur sanad hai .abu 
Lahab jis ki mazammat me quran nazii hua jab wo laundhi Azaad kar ke azaab 
mein takhfeef hasil kar leta hai tho kya maqaam hoga us musaiman ka jis k dil 
mein muhabbat-e-Rasool $ maujood ho aur aise mauqe par khushi ka izhaar 
kare." (Madarijun Nabuwat 2/19) 

In Aimmah wa muhaddiseen ka is riwayat ko bayan kar ke kalaam karna 
Milad-e- Mustafa 8S ke jawaz ka saboot aur khushi mananey par Ajr-o-sawab 
milne par dalalat karta hai. 

Is baab me Di gai riwayat aur Ab’haas se wazeh ho jata hai ke Aamad-e- 
Mustafa A ki khushi manana koi ghair sharai fa’il nahi balke mansha-e-khuda 
wa Rasool ke Ain mutabiq hai aur takhaza-e-islam hai. Aap ki wiladat ka 
jashan mananey par kafir bhi Ajr se mahroom nahi rahta. Lihaza jab 
gunahgaar ummati Aisa kare ga tho wo kaise ukhrawi nemato se mahroom 
rah sakta hai. Allahpaak se dua hai ke Allahpaak Humey Zikr-e-Milad-e- 
Mustafa A karte rahne aur uska shukr bajaa latey rahne ki Taufeeq Ata 
farmaye...Ameen 

